
VILNIAUS RAJONO SAVIVALDYBĖS ADMINISTRACIJA

SKELBIAMOS APKLAUSOS SĄLYGOS

[bookmark: _Hlk128400344]Vilniaus rajono savivaldybės patikėjimo teise valdomų miškų vidinės miškotvarkos projekto parengimas

1. BENDROSIOS NUOSTATOS

[bookmark: _Hlk127795317]1.1. Šis mažos vertės viešasis pirkimas (toliau - pirkimas) vykdomas skelbiamos apklausos būdu, naudojantis Centrinės viešųjų pirkimų informacinės sistemos (toliau - CVP IS) priemonėmis. Pirkimas atliekamas, vadovaujantis Lietuvos Respublikos viešųjų pirkimų įstatymu (toliau – VPĮ), Mažos vertės pirkimų tvarkos aprašu, patvirtintu Viešųjų pirkimų tarnybos (toliau – VPT) direktoriaus 2017 m. birželio 28 d. įsakymu Nr. 1S-97 „Dėl mažos vertės pirkimų tvarkos aprašo patvirtinimo“ (toliau – Aprašas), Lietuvos Respublikos civiliniu kodeksu, kitais viešuosius pirkimus reglamentuojančiais teisės aktais bei pirkimo dokumentais, kuriuos sudaro skelbimas apie pirkimą (toliau – Skelbimas), apklausos sąlygos (toliau – Sąlygos) ir Sąlygų priedai: 1 priedas „Pasiūlymo forma“ (toliau – Pasiūlymo forma), 2 priedas „Techninė specifikacija“ (toliau – Techninė specifikacija), 3 priedas „Pirkimo sutarties projektas, 4 priedas ,,Atitikties deklaracija“. Vartojamos sąvokos apibrėžtos VPĮ, Apraše, Numatomo viešojo pirkimo ir pirkimo vertės skaičiavimo metodikoje, patvirtintoje VPT direktoriaus 2017 m. birželio 27 d. įsakymu Nr. 1S-94 „Dėl numatomos viešojo pirkimo ir pirkimo vertės skaičiavimo metodikos patvirtinimo“ bei Kainodaros taisyklių nustatymo metodikoje, patvirtintoje VPT direktoriaus 2017 m. birželio 28 d. įsakymu Nr. 1S-95 „Dėl kainodaros taisyklių nustatymo metodikos patvirtinimo“.
1.2. Pirkimo dokumentai skelbiami CVP IS. Perkančiosios organizacijos ir tiekėjo bendravimas ir keitimasis informacija vyksta naudojantis CVP IS priemonėmis. 
1.3. Pirkimas atliekamas laikantis lygiateisiškumo, nediskriminavimo, abipusio pripažinimo, proporcingumo ir skaidrumo principų bei konfidencialumo ir nešališkumo reikalavimų.
1.4. Tiekėjai ir (ar) jų įgalioti atstovai nedalyvauja susipažinimo su pasiūlymais, pasiūlymų nagrinėjimo ir vertinimo procedūrose. Informacija apie pirkimo dalyvius, jų pasiūlymuose nurodytas kainas dalyviams, išskyrus atvejus, kai pirkimo sutartis sudaroma žodžiu, bus pateikta po sprendimo dėl pirkimą laimėjusio pasiūlymo priėmimo.
1.5. Šiame pirkime taikomi aplinkos apsaugos kriterijai. Aplinkosauginiai kriterijai nustatomi vadovaujantis Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto 2011 m. birželio 28 d. įsakymu D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ (toliau – Tvarkos aprašas) 4.4.3. punktu (perkama tik nematerialaus pobūdžio (intelektinė) ar kitokia paslauga, nesusijusi su materialaus objekto sukūrimu, kurios teikimo metu nėra numatomas reikšmingas neigiamas poveikis aplinkai, nesukuriamas taršos šaltinis ir negeneruojamos atliekos).
1.6. Pirkimas neatliekamas naudojantis Centralizuotų viešųjų pirkimų katalogu, kadangi jame nėra galimybės įsigyti tokio pobūdžio paslaugų.
1.7. Perkančiosios organizacijos kontaktinis asmuo įgaliotas palaikyti tiesioginį ryšį su tiekėjais – Viešųjų pirkimų skyriaus vyr. specialistė Katažina Mikelevič, Rinktinės g. 50, Vilnius, 316 kab., tel. (8 5) 275 4206, el. p.: katazina.mikelevic@vrsa.lt.



2. INFORMACIJA APIE PERKANČIĄJĄ ORGANIZACIJĄ IR PIRKIMO OBJEKTĄ

2.1. Vilniaus rajono savivaldybės administracija (toliau – perkančioji organizacija) atlieka pirkimą ir numato įsigyti Vilniaus rajono savivaldybės valdomų miškų vidinės miškotvarkos projekto parengimo paslaugas.
2.2. Pirkimo objektas į dalis neskaidomas.
2.3. Pirkimo objektas apibūdintas ir reikalavimai jam nustatyti Techninėje specifikacijoje (Sąlygų 2 priedas). 

3. TIEKĖJO PAŠALINIMO PAGRINDAI, REIKALAVIMAI KVALIFIKACIJAI IR REIKALAUJAMI KOKYBĖS BEI APLINKOS APSAUGOS VADYBOS SISTEMŲ STANDARTAI

3.1. Perkančioji organizacija nenustato tiekėjo pašalinimo pagrindų, bei nereikalauja, kad tiekėjas laikytųsi kokybės vadybos ar aplinkos apsaugos vadybos sistemų standartų (toliau – Reikalavimai tiekėjui).
3.2. Tiekėjas, pageidaujantis dalyvauti pirkime, turi atitikti 3.2.1 p. nurodytus kvalifikacinius reikalavimus. Lentelėje nurodytus kvalifikacinius reikalavimus įrodančius dokumentus turės pateikti tiekėjas, kurio pasiūlymas pagal vertinimo rezultatus gali būti pripažintas laimėjusiu:

	Eil. Nr.
	Kvalifikacijos reikalavimai
	Kvalifikacijos reikalavimus įrodantys dokumentai
(dokumentai pateikiami elektronine forma)
	Tiekėjų grupei keliami reikalavimai bei  
rėmimosi kitų ūkio subjektų pajėgumais sąlygos

	3.2.1
	Tiekėjas privalo pasiūlyti:
ne mažiau kaip 1 (vieną) miškotvarkos projektų rengėją valstybinių miškų vidinės miškotvarkos projektams rengti, Valstybinėje miškų tarnyboje registruotą vidinės miškotvarkos projektų rengėju ir per paskutinius 3 metus iki pasiūlymo pateikimo termino pabaigos tinkamai (patvirtintą Valstybinėje miškų tarnybos) parengusį ne mažiau kaip vieną valstybinių miškų vidinės miškotvarkos projektą.
 
Pastaba. Jeigu tiekėjas teikia informaciją apie siūlomo specialisto parengtą valstybinių miškų vidinės miškotvarkos projektą, kuris pradėtas ir baigtas rengti per paskutinius 3 metus iki pasiūlymo pateikimo termino pabaigos, laikoma, kad jo patirtis atitinka keliamą reikalavimą. Jeigu tiekėjas teikia informaciją apie siūlomo specialisto parengtą valstybinių miškų vidinės miškotvarkos projektą, kuris pradėtas rengti anksčiau nei per paskutinius 3 metus iki pasiūlymo pateikimo termino pabaigos, tačiau pabaigtas rengti per paskutinius 3 metus iki pasiūlymo pateikimo termino pabaigos, laikoma, kad jo patirtis atitinka keliamą reikalavimą.
Vidinės miškotvarkos projektas laikomas tinkamai parengtu, kai jį patvirtina Valstybinė miškų tarnyba.
	Pateikiama:
1) Teikėjo asmenų (miškotvarkos projektų rengėjų), atsakingų už sutarties vykdymą, sąrašas, pateiktas elektroninėje formoje, nurodant siūlomo specialisto vardą, pavardę, poziciją, kuriai siūlomas, dabartinę darbovietę, siūlomo specialisto parengto valstybinių miškų vidinės miškotvarkos projekto pavadinimą, tikslias paslaugų atlikimo datas (metai, mėnuo, diena), užsakovo identifikavimo duomenis, Valstybinės miškų tarnybos direktoriaus įsakymo, kuriuo patvirtintas valstybinio miško vidinės miškotvarkos projektas, data ir numeris.
 2) dokumentą*, įrodantį, kad specialistas Valstybinėje miškų tarnyboje registruotas vidinės miškotvarkos projektų rengėju
*Dokumento pateikti nereikalaujama, jei šie duomenys viešai paskelbti Valstybinės miškų tarnybos tinklapyje (internetinė nuoroda: https://projektai.amvmt.lt/autoriai.aspx) 
3) Valstybinės miškų tarnybos direktoriaus įsakymo, kuriuo patvirtintas sąraše nurodytas valstybinio miško vidinės miškotvarkos projektas,  kopija
Dokumento pateikti nereikalaujama jei šie duomenys viešai paskelbti Valstybinės miškų tarnybos tinklapyje  (internetinė nuoroda: https://amvmt.lrv.lt/lt/atviri-duomenys-1/valstybiniu-misku-vidines-miskotvarkos-projektai/ ).

	1) Jeigu pasiūlymą teikia ūkio subjektų grupė – reikalavimą turi atitikti ūkio subjektų grupės nario (-ių) specialistai, atsižvelgiant į jų prisiimamus įsipareigojimus pirkimo sutarčiai vykdyti;
2) tiekėjas gali remtis kitų ūkio subjektų pajėgumais tik tuo atveju, jeigu tie subjektai (jų darbuotojai) patys vykdys tą pirkimo sutarties dalį, kuriai reikia jų turimų pajėgumų.




3.3. Tiekėjas, teikdamas pasiūlymą, kaip pirminį įrodymą privalo pateikti tiekėjo reikalavimų atitikties deklaraciją (parengta pagal šių pirkimo sąlygų 4 priede pateiktą formą), preliminariai patvirtinančią, kad tiekėjas ir subjektai, kurių pajėgumais jis remiasi, atitinka pirkimo dokumentuose nustatytus reikalavimus.
3.4. Tiekėjo atitiktis kvalifikacijos reikalavimams turi būti įgyta iki pasiūlymų pateikimo termino pabaigos (susipažinimo su pasiūlymais dienos).
3.5. Perkančioji organizacija bet kuriuo pirkimo procedūros metu gali paprašyti dalyvių pateikti visus ar dalį dokumentų, patvirtinančių jų atitiktį nustatytiems reikalavimams, jeigu tai būtina siekiant užtikrinti tinkamą pirkimo procedūros atlikimą.
3.6. Tais atvejais, kai tiekėjas naudojasi (naudosis) trečiųjų asmenų, kurie tiesiogiai aktyviai, savo veiksmais neprisidės prie perkančiosios organizacijos poreikio įsigyti pirkimo objektą tenkinimo (tiesiogiai neteiks dalies paslaugų, nevykdys dalies darbų, tiesiogiai neprisidės prie prekių tiekimo, neprisiims solidarios atsakomybės už sutarties vykdymą ar kitaip tiesiogiai nedalyvaus vykdant pirkimo sutartį), priemonėmis, tiekėjas teikdamas pasiūlymą, turi pareigą įrodyti, kad atitinkamomis konkrečiomis trečiojo asmens priemonėmis jis galės naudotis sutarties vykdymo laikotarpiu.
3.7. Tiekėjas pasiūlyme privalo nurodyti, kokius subtiekėjus, jeigu jie yra žinomi, jis ketina pasitelkti. Subtiekėjai, kuriuos tiekėjas pasitelks pirkimo sutarties vykdymui (kurių pajėgumais tiekėjas nesiremia, kad atitiktų pirkimo dokumentuose nustatytus kvalifikacijos reikalavimus), privalo turėti teisę verstis ta veikla, kuriai jie pasitelkiami. Pirkimo procedūrų metu subtiekėjų kvalifikacija – netikrinama.
3.8. Jeigu tiekėjo kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, tiekėjas perkančiajai organizacijai įsipareigoja, kad pirkimo sutartį vykdys tik tokią teisę turintys asmenys.

1. 
4. PIRKIMO DOKUMENTŲ PAAIŠKINIMAI IR PATIKSLINIMAI

4.1. Tiekėjas gali prašyti, kad perkančioji organizacija paaiškintų pirkimo dokumentus, taip pat teikti pasiūlymus dėl pirkimo dokumentų patikslinimų. Teikti pasiūlymus dėl pirkimo dokumentų patikslinimų ir kreiptis dėl pirkimo dokumentų paaiškinimo į perkančiąją organizaciją galima ne vėliau kaip likus 2 darbo dienoms iki pasiūlymų pateikimo termino pabaigos. Pirkimo dokumentų paaiškinimai ir patikslinimai gali būti teikiami ir perkančiosios organizacijos iniciatyva.
4.2. Paaiškinimai ir patikslinimai skelbiami CVP IS priemonėmis ir siunčiami užklausą pateikusiam bei visiems prie pirkimo prisijungusiems tiekėjams. Jei paaiškinimai ar patikslinimai teikiami perkančiosios organizacijos iniciatyva, jie skelbiami CVP IS priemonėmis. Paaiškinimai ir patikslinimai pateikiami likus ne mažiau kaip 1 darbo dienai iki pasiūlymų pateikimo termino pabaigos. Jei perkančioji organizacija paaiškinimų ar patikslinimų nepateikia iki nurodyto termino, pasiūlymų pateikimo terminas nukeliamas ne trumpesniam laikui nei tas, kiek vėluojama juos pateikti.
4.3. Perkančioji organizacija, paaiškindama ar patikslindama pirkimo dokumentus, užtikrina tiekėjų anonimiškumą, t. y. užtikrina, kad tiekėjai nesužinotų kitų tiekėjų, ketinančių dalyvauti pirkimo procedūrose, pavadinimų ir kitų rekvizitų.
4.4. Jei pateikti paaiškinimai ar patikslinimai iš esmės keičia pirkimo dokumentuose nustatytus reikalavimus pirkimo objektui, Reikalavimus tiekėjui ar pasiūlymų rengimui, pasiūlymų pateikimo terminas skaičiuojamas iš naujo nuo paaiškinimų ar patikslinimų paskelbimo CVP IS priemonėmis dienos, o informacija apie atliktus pakeitimus siunčiama visiems prie pirkimo prisijungusiems tiekėjams ir paskelbiama prie pirkimo dokumentų.
4.5. Perkančioji organizacija nerengs susitikimo su tiekėjais dėl pirkimo dokumentų.


4. PASIŪLYMŲ RENGIMAS IR TEIKIMAS

5.1.  Tiekėjas gali pateikti tik vieną pasiūlymą, o jeigu pirkimo objektas suskaidytas į dalis, tiekėjas gali pateikti po vieną pasiūlymą vienai, kelioms ar visoms pirkimo objekto dalims.
5.2. Jei pasiūlymą teikia Tiekėjų grupė, ji taip pat pateikia ir jungtinės veiklos sutarties kopiją. Jungtinės veiklos sutartyje turi būti nurodyti kiekvienos šios sutarties šalies įsipareigojimai vykdant pirkimo (preliminariąją) sutartį bei šių įsipareigojimų vertės dalis, sudaranti bendrą pirkimo (preliminariosios) sutarties vertę. Taip pat turi būti pateikta informacija apie asmenį, atstovaujantį ūkio subjektų grupei bendraujant su perkančiąja organizacija.
5.3. Visi pasiūlyme pateikiami dokumentai turi būti pateikti elektronine forma (tiesiogiai suformuoti elektroninėmis priemonėmis arba skaitmeninės dokumentų kopijos). Pasiūlymo dokumentai turi būti suformuoti naudojant nediskriminuojančius, visuotinai prieinamus duomenų failų formatus (pvz., pdf, docx). Perkančiajai organizacijai kilus abejonių dėl dokumentų tikrumo, ji turi teisę reikalauti pateikti dokumentų originalus.
Dokumentai, tiesiogiai suformuoti elektroninėmis priemonėmis, turi būti pasirašyti kvalifikuotu elektroniniu parašu, atitinkančiu Lietuvos Respublikos viešųjų pirkimų įstatymo 22 straipsnio 11 dalies 2 ir 3 punktuose nustatytus reikalavimus, arba atspausdinti ir pasirašyti tiekėjo vadovo arba jo įgalioto asmens ir patvirtinti įmonės antspaudu (jei toks yra).
5.4.  Pasiūlymas turi būti parengtas lietuvių kalba. Jei reikalaujami dokumentai negali būti pateikti lietuvių arba anglų kalba, turi būti pateiktas patvirtintas vertimas (išverstame dokumente nurodant vertimą atlikusio asmens vardą, pavardę ir parašą).
5.5.  Pasiūlymas turi būti pateiktas užpildant Pasiūlymo formą ir pridedant visus pirkimo dokumentuose reikalaujamus dokumentus.
5.6.  Pasiūlymo kaina pateikiama eurais, išreiškiant ir apskaičiuojant taip, kaip nurodyta Pasiūlymo formoje. Jeigu pasiūlymuose kainos nurodytos užsienio valiuta, jos bus perskaičiuojamos eurais pagal Europos Centrinio Banko skelbiamą orientacinį euro ir užsienio valiutų santykį, o tais atvejais, kai orientacinio euro ir užsienio valiutų santykio Europos Centrinis Bankas neskelbia, – pagal Lietuvos banko nustatomą ir skelbiamą orientacinį euro ir užsienio valiutų santykį paskutinę pasiūlymų pateikimo termino dieną; Į pasiūlymo kainą turi būti įskaityti visi mokesčiai ir visos tiekėjo išlaidos, būtinos pirkimo sutarties įvykdymui.
5.7. Pasiūlyme tiekėjas turi aiškiai nurodyti, kuri pasiūlymo informacija yra konfidenciali, vadovaujantis VPĮ 20 straipsniu. Konfidenciali informacija (jeigu tai įmanoma) pateikiama atskirame duomenų faile. Jeigu perkančiajai organizacijai kyla abejonių dėl tiekėjo pasiūlyme nurodytos informacijos konfidencialumo, ji privalo prašyti tiekėjo įrodyti, kodėl nurodyta informacija yra konfidenciali. Jeigu tiekėjas nepateikia tokių įrodymų arba pateikia netinkamus įrodymus, laikoma, kad tokia informacija yra nekonfidenciali.
5.8.  Pasiūlymą sudaro tiekėjo pateiktų duomenų bei dokumentų visuma:
5.8.1. užpildyta Pasiūlymo forma (Sąlygų 1 priedas);
5.8.2. tiekėjo reikalavimų atitikties deklaracija, parengta pagal šių pirkimo sąlygų 4 priede pateiktą formą;
5.8.3. įgaliojimo ar kito dokumento, suteikiančio teisę pateikti ir (ar) pasirašyti pasiūlymą bei kitus dokumentus, kopija (jeigu pasiūlymą pateikia ir (ar) pasirašo ne tiekėjo vadovas); 
5.8.4. preliminarią (-ias) sutartį (-is), ketinimo protokolą (-us), arba kitus lygiaverčius dokumentus, jeigu tiekėjas sutarties įvykdymui numato pasitelkti ūkio subjektą (-us), kurio (-ų) pajėgumais remsis, kvazisubtiekėją (-us) ir/arba trečiuosius asmenis, kurie tiesiogiai nedalyvaus vykdant pirkimo sutartį;
5.9. Pasiūlymas turi galioti 60 (šešiasdešimt) dienų nuo pasiūlymų pateikimo termino pabaigos. Perkančioji organizacija turi teisę prašyti, kad tiekėjas pratęstų pasiūlymo galiojimą, o tiekėjas gali atmesti tokį prašymą, neprarasdamas teisės į savo pasiūlymo galiojimo užtikrinimą, jeigu jo reikalaujama.
5.10. Pasiūlymas turi būti pateiktas iki skelbime apie pirkimą nurodyto pasiūlymų pateikimo termino pabaigos (Lietuvos Respublikos laiku). Pasiūlymas turi būti pateiktas tik elektroninėmis priemonėmis, naudojant CVP IS. Perkančioji organizacija turi teisę pratęsti pasiūlymo pateikimo terminą.
5.11. Perkančioji organizacija nereikalauja, kad visas pasiūlymas būtų pasirašytas kvalifikuotu elektroniniu parašu.
5.12. Iki pasiūlymų pateikimo termino pabaigos, tiekėjas gali pakeisti arba atšaukti savo pasiūlymą. Toks pakeitimas arba pranešimas pripažįstamas galiojančiu, jeigu perkančioji organizacija jį gavo iki pasiūlymų pateikimo termino pabaigos.

6. PASIŪLYMO GALIOJIMO UŽTIKRINIMAS
6.1. Tiekėjas užtikrina savo pasiūlymo galiojimą 5000,00 Eur (penkių tūkstančių eurų) bauda.
6.2. Dalyvis privalo nedelsdamas, bet ne vėliau kaip per 10 d. d. sumokėti 6.1 p. nurodytą baudą, esant bent vienai šių sąlygų: 
6.2.1.	Pasiūlymo galiojimo laikotarpiu tiekėjas atsisako savo pasiūlymo arba jo dalies (pasiūlyme nurodyto pirkimo objekto, jo kiekio (apimties), siūlomų kainų, tiekimo ar mokėjimo terminų, kitų pasiūlyme nurodytų sąlygų);
6.2.2.	tiekėjas vengia arba atsisako pasirašyti sutartį konkurso dokumentuose nurodytomis sąlygomis ir nurodytu laiku; 
6.2.3.	tiekėjas vengia arba atsisako pateikti sutarties įvykdymo užtikrinimo dokumentą.


7. SUSIPAŽINIMAS SU PASIŪLYMAIS IR JŲ VERTINIMAS

7.1.  Pradinis susipažinimas su pasiūlymais vyks po 30 min. pasibaigus pasiūlymo pateikimo terminui. 
7.2. Perkančioji organizacija ekonomiškai naudingiausią pasiūlymą išrenka pagal kainą.
7.3. Pirkimo metu perkančioji organizacija su tiekėjais nesiderės.
7.4. Pasiūlymų vertinimo metu perkančioji organizacija įvertina:
7.4.1. reikalavimų atitikties deklaracijas ir apie reikalavimų atitikties deklaracijos patikrinimo rezultatus CVP IS susirašinėjimo priemonėmis informuoja tiekėjus nedelsdama, bet ne vėliau kaip per 3 darbo dienas nuo sprendimo priėmimo dienos;
7.4.2. ar pasiūlymas atitinka pirkimo dokumentuose nustatytus reikalavimus;
7.4.3. ar tiekėjo pasiūlymo kaina nėra apskaičiuota su klaidomis. Radusi pasiūlyme nurodytos kainos ar sąnaudų apskaičiavimo klaidų, perkančioji organizacija privalo paprašyti dalyvių per jos nurodytą terminą ištaisyti pasiūlyme pastebėtas aritmetines klaidas, nekeičiant susipažinimo su pasiūlymais metu užfiksuotos kainos ar sąnaudų. Taisydamas pasiūlyme nurodytas aritmetines klaidas, dalyvis gali taisyti kainos ar sąnaudų sudedamąsias dalis, tačiau neturi teisės atsisakyti kainos ar sąnaudų sudedamųjų dalių arba papildyti kainą ar sąnaudas naujomis dalimis. 
7.4.4. ar tiekėjo pasiūlyta kaina neviršija pirkimui skirtų lėšų, nustatytų perkančiosios organizacijos prieš pradedant pirkimo procedūrą. Laikoma, kad pasiūlyta kaina yra per didelė ir nepriimtina, jeigu ji viršija perkančiosios organizacijos pirkimui skirtas lėšas, nustatytas ir užfiksuotas perkančiosios organizacijos rengiamuose dokumentuose prieš pradedant pirkimo procedūrą. Jeigu ekonomiškai naudingiausiame pasiūlyme nurodyta kaina viršija pirkimui skirtas lėšas, nustatytas perkančiosios organizacijos prieš pradedant pirkimo procedūrą, ir perkančioji organizacija pirkimo dokumentuose nėra nurodžiusi pirkimui skirtų lėšų sumos, kiti pasiūlymų eilėje esantys pasiūlymai laimėjusiais negali būti nustatyti. Pirkimui skirtų lėšų suma, nustatyta ir užfiksuota perkančiosios organizacijos rengiamuose dokumentuose prieš pradedant pirkimo procedūras, gali būti keičiama, kai ji nėra nurodyta pirkimo dokumentuose, perkančiajai organizacijai ekonomiškai naudingiausiame pasiūlyme nurodyta kaina yra priimtina ir perkančioji organizacija gali pagrįsti šios kainos priimtinumą ir suderinamumą su racionalaus lėšų naudojimo principu;
7.4.5. ar tiekėjo nebuvo pasiūlyta neįprastai maža kaina ir ar tiekėjas perkančiosios organizacijos prašymu pateikė raštišką tinkamą kainos pagrįstumo įrodymą. Pasiūlyme nurodyta paslaugų kaina arba sąnaudos visais atvejais turi būti laikomos neįprastai mažomis, jeigu jos yra 30 ir daugiau procentų mažesnės už visų tiekėjų, kurių pasiūlymai neatmesti dėl kitų priežasčių ir kurių pasiūlyta kaina neviršija pirkimui skirtų lėšų, nustatytų ir užfiksuotų perkančiosios organizacijos rengiamuose dokumentuose prieš pradedant pirkimo procedūrą, pasiūlytų kainų arba sąnaudų aritmetinį vidurkį.
7.5.  Jeigu tiekėjas pateikė netikslius, neišsamius ar klaidingus dokumentus ar duomenis apie atitiktį Pirkimo sąlygų reikalavimams ar šių dokumentų ar duomenų trūksta, perkančioji organizacija prašo tiekėją šiuos dokumentus ar duomenis patikslinti, papildyti arba paaiškinti per jos nustatytą protingą terminą. Duomenys ir (arba) dokumentai gali būti tikslinami, aiškinami ar papildomi  vadovaujantis Viešųjų pirkimų tarnybos nustatytomis taisyklėmis[footnoteRef:2]. [2:  Pasiūlymų patikslinimo, papildymo ar paaiškinimo taisyklės.] 

7.6. Perkančioji organizacija nenagrinėja pirkimo dalyvio pasiūlymo patikslinimų ar paaiškinimų, pateiktų po vokų su pasiūlymais atplėšimo termino pabaigos, kurių nebuvo prašiusi. Į tokius paaiškinimus ar patikslinimus nebus atsižvelgiama vertinant pasiūlymą.
7.7. Perkančioji organizacija gali nevertinti viso tiekėjo pasiūlymo, jeigu patikrinusi jo dalį nustato, kad, remiantis Pirkimo sąlygų reikalavimais, pasiūlymas turi būti atmestas.
7.8. Perkančioji organizacija atmeta pasiūlymą, jeigu:
7.8.1. [bookmark: _Hlk129610242]pasiūlymas neatitinka pirkimo dokumentuose nustatytų reikalavimų;
7.8.2. tiekėjas pateikė netikslius, neišsamius ar klaidingus dokumentus ar duomenis arba dokumentų ar duomenų nepateikė ir per Perkančiosios organizacijos nustatytą terminą nepatikslino, nepapildė, nepaaiškino informacijos;
7.8.3. tiekėjas per Perkančiosios organizacijos nurodytą terminą neištaisė apskaičiavimo klaidų ir (ar) nepaaiškino pasiūlymo;
7.8.4. pasiūlyta kaina viršija pirkimui skirtą lėšų sumą, nustatytą Perkančiosios organizacijos prieš pradedant pirkimo procedūrą;
7.8.5. buvo pasiūlyta neįprastai maža kaina ir tiekėjas Perkančiosios organizacijos prašymu nepateikė tinkamų pasiūlytos mažos kainos pagrįstumo įrodymų arba pasiūlymas neatitinka Viešųjų pirkimų įstatymo 17 straipsnio 2 dalies 2 punkte nurodytų aplinkos apsaugos, socialinės ir darbo teisės įpareigojimų;
7.9.  Apie pasiūlymo atmetimą ir jo atmetimo priežastis tiekėjas informuojamas CVP IS susirašinėjimo priemonėmis nedelsiant, bet ne vėliau kaip per 5 darbo dienas nuo sprendimo priėmimo.
7.10. Sudaroma pasiūlymų eilė. Į pasiūlymų eilę įtraukiami tiekėjai, kurių pasiūlymai atitiko pirkimo dokumentuose nustatytus reikalavimus. Pasiūlymų eilė sudaroma ekonominio naudingumo mažėjimo tvarka. Jei kelių tiekėjų pasiūlymų ekonominis naudingumas yra vienodas, sudarant pasiūlymų eilę, pirmesnis įrašomas tiekėjas, kurio pasiūlymas pateiktas anksčiausiai. Eilė nesudaroma, jei pasiūlymą pateikė ar, pirkimo procedūrų metu atmetus kitus pasiūlymus, liko vienas tiekėjas.
7.11. Nustatomas pirkimo laimėtojas. Laimėtoju gali būti pasirenkamas tik toks tiekėjas, kurio pasiūlymas atitinka pirkimo dokumentuose nustatytus reikalavimus ir jo pasiūlymo kaina neviršija pirkimui skirtų lėšų, nustatytų perkančiosios organizacijos prieš pradedant pirkimo procedūrą.
7.12. Perkančioji organizacija dalyviams, išskyrus atvejus, kai pirkimo sutartis sudaroma žodžiu, ne vėliau kaip per 3 darbo dienas raštu praneša apie priimtą sprendimą nustatyti laimėjusį pasiūlymą, dėl kurio bus sudaroma pirkimo (preliminarioji) sutartis, ir pateikia VPĮ 58 straipsnio 2 dalyje nurodytos atitinkamos informacijos, kuri dar nebuvo pateikta pirkimo procedūrų metu, santrauką, nurodo nustatytą pasiūlymų eilę ir laimėjusį pasiūlymą. Jei būtų priimtas sprendimas nesudaryti pirkimo (preliminariosios) sutarties, perkančioji organizacija taip pat nurodo priežastis, dėl kurių priimtas toks sprendimas.
7.13. Tiekėjas, kurio pasiūlymas laimėjo, kviečiamas sudaryti pirkimo sutartį.


8. KITOS SĄLYGOS IR INFORMACIJA

[bookmark: _Hlk168386754]8.1. Pirkimo sutarties sudarymui atidėjimo terminas netaikomas.
8.1.1. Perkančioji organizacija, gavusi tiekėjo pretenziją, sudaro pirkimo sutartį ar preliminariąją sutartį ne anksčiau negu po 5 darbo dienų nuo rašytinio pranešimo apie jos priimtą sprendimą išsiuntimo pretenziją pateikusiam tiekėjui ir suinteresuotiems dalyviams dienos.
8.2. Perkančioji organizacija turi teisę savo iniciatyva nutraukti pradėtas pirkimo procedūras. Tai gali būti atliekama bet kuriuo metu iki pirkimo (preliminariosios) sutarties sudarymo, jeigu atsirado aplinkybių, kurių nebuvo galima numatyti. Pirkimo procedūras nutraukti privaloma, jeigu buvo pažeisti VPĮ 17 straipsnio 1 dalyje nustatyti principai ir atitinkamos padėties negalima ištaisyti.
8.3. Ginčai dėl pirkimo nagrinėjami, žala tiekėjui atlyginama, pirkimo (preliminarioji) sutartis pripažįstama negaliojančia bei alternatyvios sankcijos taikomos vadovaujantis VPĮ VII skyriaus nuostatomis. 


9. PIRKIMO SUTARTIES SĄLYGOS

9.1. Pirkimo sutarties projektas pateikiamas pirkimo Sąlygų 3 priede.

________________________________________________________


1 Sąlygų priedas


Vilniaus rajono savivaldybės administracijai
Rinktinės g. 50, 09318 Vilnius



PASIŪLYMAS

Dėl Vilniaus rajono savivaldybės valdomų miškų vidinės miškotvarkos projekto parengimo 

 ____________________
(Data)
____________________
(Vieta)

	Tiekėjo pavadinimas [jei tai tiekėjų grupė, nurodyti: jungtinės veiklos sutarties pagrindu veikianti tiekėjų grupė, sudaryta iš: [nurodyti visų partnerių pavadinimus]]
	


	Atsakingasis partneris [nurodyti atsakingojo partnerio pavadinimą, jei pasiūlymą teikia tiekėjų grupė]
	

	Tiekėjo kodas [jei pasiūlymą teikia tiekėjų grupė, nurodyti visų partnerių  kodus]
	

	Tiekėjo adresas [jei pasiūlymą teikia tiekėjų grupė, nurodyti visų partnerių  adresus]
	


	Už pasiūlymą atsakingo asmens vardas, pavardė
	

	Telefono numeris
	

	El. pašto adresas
	



Tiekėjų pašalinimo pagrindas:

	Tiekėjas yra neatlikęs jam paskirtos baudžiamojo poveikio priemonės – uždraudimo juridiniam asmeniui dalyvauti viešuosiuose pirkimuose.
	VPĮ 46 straipsnio 2¹ dalis

	
Taip/Ne (įrašyti žemiau)*

__________


* Paaiškinimas:
Jeigu tiekėjui nėra paskirta baudžiamojo poveikio priemonė – uždraudimas juridiniam asmeniui dalyvauti viešuosiuose pirkimuose, atsakyme pažymėkite „NE“.
Jeigu tiekėjui tokia priemonė buvo paskirta ir šiuo metu galioja, atsakyme pažymėkite „TAIP“.

Šiuo pasiūlymu pažymime, kad sutinkame su visomis pirkimo sąlygomis, nustatytomis:
1. Skelbiamos apklausos skelbime, paskelbtame CVP IS, pirkimo Nr.........;
1. Skelbiamos apklausos sąlygose;
1. kituose pirkimo dokumentuose.


Mes siūlome:
	Vilniaus rajono savivaldybės valdomų miškų vidinės miškotvarkos projekto parengimo paslaugos

	Pasiūlymo kaina be PVM, Eur
	

	PVM tarifas, %
	

	PVM suma, Eur
	

	Bendra pasiūlymo kaina su PVM, Eur*
	[Suma skaičiais]

	
	[Suma žodžiais]



Pastabos: 
· kainos pasiūlyme nurodomos eurais, paliekant du skaitmenis po kablelio.
· bendra kaina turi atitikti pateiktų jos sudėtinių dalių sumą.
· tais atvejais, kai pagal galiojančius teisės aktus tiekėjui nereikia mokėti PVM, jis atitinkamų skilčių nepildo ir nurodo priežastis, dėl kurių PVM nemoka.
· bendra pasiūlymo kaina bus naudojama pasiūlymų vertinimui, pasiūlymų eilei ir laimėtojui nustatyti.

Teikdami šį pasiūlymą, mes patvirtiname, kad į mūsų siūlomą kainą įskaičiuotos visos sutarties vykdymo išlaidos ir visi mokesčiai, ir kad mes prisiimame riziką už visas išlaidas, kurias, teikdami pasiūlymą ir laikydamiesi pirkimo dokumentuose nustatytų reikalavimų, privalėjome įskaičiuoti į pasiūlymo kainą. 

Taip pat mes patvirtiname, kad visa pasiūlyme pateikta informacija yra teisinga, atitinka tikrovę ir apima viską, ko reikia visiškam ir tinkamam sutarties įvykdymui.
Mes taip pat visiškai pripažįstame ir sutinkame, kad, jeigu perkančioji organizacija nustatytų, jog pateikti duomenys yra neteisingi ar netikslūs mūsų pasiūlymas nebus nagrinėjamas ir atmestas. Mums taip pat žinoma, kad jeigu perkančioji organizacija nustatytų, jog pateikti duomenys yra neteisingi arba pateikti dokumentai yra suklastoti, ji gali kreiptis į teismą ir išieškoti padarytus nuostolius.
Siūlomi darbai visiškai atitinka pirkimo dokumentuose nurodytus reikalavimus. 
Kartu su pasiūlymu pateikiami šie dokumentai:

	Eil. Nr.
	Pateiktų dokumentų pavadinimas
	Dokumento puslapių skaičius

	
	
	

	
	
	



Informacija apie kiekvieno tiekėjų grupės partnerio savo jėgomis numatomų atlikti darbų dalies vertę (pildoma, kai pasiūlymą pateikia tiekėjų grupė):

	Eil. Nr.
	Partnerio pavadinimas
	Numatomi atlikti darbai 
	Partnerio darbų dalies vertė pasiūlymo kainoje

	
	
	
	EUR su PVM
	Proc.

	
	
	
	
	

	
	
	
	
	

	Viso:
	
	



Dalyvis pasiūlyme privalo išviešinti ir kitus ūkio subjektus, kurių pajėgumais remiasi, taip pat nurodyti ir žinomus subtiekėjus:
	Eil. Nr.
	Ūkio subjekto pavadinimas, kodas 
	Numatomi atlikti darbai 
	Pirkimo sutarties dalis pasiūlymo kainoje, kuriai ketinama pasitelkti subtiekėjus

	
	
	
	EUR su PVM
	Proc.

	Subtiekėjai, kurie bus pasitelkti vykdant pirkimo sutartį 

	
	
	
	
	

	
	
	
	
	

	Viso:
	
	



Pastaba. Tiekėjo (tiekėjų grupės partnerių) ir subtiekėjų bendra numatomų atlikti darbų vertė turi atitikti bendrą pasiūlymo sumą EUR su PVM.

Informacija apie kvazisubtiekėjus (specialistus, kurių kvalifikacija tiekėjas remiasi, ir kurie pasiūlymo teikimo metu dar nėra tiekėjo, ūkio subjekto, kurio pajėgumais tiekėjas remiasi, ar subtiekėjo darbuotojai, tačiau juos ketinama įdarbinti, jei pasiūlymas bus pripažintas laimėjusiu):
	Eil. Nr.
	Vardas ir pavardė
	Įsipareigojimų dalis (nurodant konkrečius pagal Pirkimo sutartį prisiimamus įsipareigojimus)

	
	
	

	
	
	



Informacija apie trečiuosius asmenis, kurie tiesiogiai nedalyvaus vykdant pirkimo sutartį:
	Eil. Nr.
	Ūkio subjekto pavadinimas, kodas 
	Trečiųjų asmenų priemonės

	
	
	

	
	
	



Pasiūlymas galioja 60 dienų nuo vokų su pasiūlymais atplėšimo dienos.

Ši pasiūlyme nurodyta informacija yra konfidenciali:
	Eil. Nr.
	Pateikto dokumento pavadinimas (rekomenduojama pavadinime vartoti žodį „Konfidencialu“)
	Dokumentas yra įkeltas šioje CVP IS pasiūlymo lango eilutėje („Prisegti dokumentai“ arba „Kvalifikaciniai klausimai“ prie atsakymo į klausimą)

	
	
	

	
	
	



Pastaba. Tiekėjui nenurodžius, kokia informacija yra konfidenciali, laikoma, kad konfidencialios informacijos pasiūlyme nėra
Atkreipiame dėmesį, kad vadovaujantis VPĮ 86 str. 9 dalimi, perkančioji organizacija laimėjusio dalyvio pasiūlymą, sudarytą pirkimo sutartį, preliminarią sutartį ir šių sutarčių pakeitimus, išskyrus informaciją, kurios atskleidimas prieštarautų informacijos ir duomenų apsaugą reguliuojantiems teisės aktams arba visuomenės interesams, pažeistų teisėtus konkretaus tiekėjo komercinius interesus arba turėtų neigiamą poveikį tiekėjų konkurencijai, ne vėliau kaip per 15 dienų nuo pirkimo sutarties ar preliminariosios sutarties sudarymo ar jų pakeitimo, bet ne vėliau kaip iki pirmojo mokėjimo pagal jį pradžios Viešųjų pirkimų tarnybos nustatyta tvarka turi paskelbti Centrinėje viešųjų pirkimų informacinėje sistemoje. Todėl prašome aiškiai nurodyti su pasiūlymu pateiktų dokumentų konfidencialumą.
Pasiūlymo dalis, kurios dalyvis nenurodė kaip konfidencialios, bus viešinama Viešųjų pirkimų tarnybos direktoriaus 2019 m.  sausio 24 d. įsakyme Nr. 1S-18 nustatyta tvarka.

(Tiekėjo arba jo įgalioto asmens pareigos, vardas, pavardė, parašas)

2 Sąlygų priedas
TECHNINĖ SPECIFIKACIJA

1. Perkančioji organizacija – Vilniaus rajono savivaldybės administracija
2. Pirkimo objektas – Vilniaus rajono savivaldybės valdomų miškų vidinės miškotvarkos projekto parengimo paslaugų pirkimas, apimantis visas paslaugas, būtinas vidinės miškotvarkos projektui parengti, suderinti, patvirtinti ir įregistruoti, įskaitant miškų inventorizacijos atlikimą arba jos duomenų patikslinimą, inventorizacijos duomenų įregistravimą Miškų valstybės kadastre, projekto viešinimą, derinimą, tvirtinimą, registravimą ir perdavimą Pirkėjui.
3. Vidinės miškotvarkos projektas – tai miškų ūkio veiklos planas, rengiamas visoms valstybinių miškų valdytojų ir privačioms miškų valdoms arba ne miškų ūkio paskirties žemės sklype esančiai miško žemei ir skiriamas konkrečių tvarkymo priemonių  sistemai jose nustatyti. Vidinės miškotvarkos objektas – Vilniaus rajono savivaldybės valdomi miškų ūkio paskirties žemės sklypai ir miško žemė, esanti ne miškų ūkio paskirties žemės sklypuose pagal priede nurodytą sąrašą. 
4.  Miškotvarkos projektas rengiamas vadovaujantis: Lietuvos Respublikos miškų įstatymu; Lietuvos Respublikos Specialiųjų žemės naudojimo sąlygų įstatymu, Vidinės miškotvarkos projektų rengimo taisyklėmis, patvirtintomis Lietuvos Respublikos aplinkos ministro 2006 m. rugsėjo 1 d. įsakymo Nr. D1-406 „Dėl Miškų tvarkymo schemų ir vidinės miškotvarkos projektų rengimo taisyklių patvirtinimo“ (toliau – Taisyklės), Miško kirtimo taisyklėmis, patvirtintomis Lietuvos Respublikos aplinkos ministro 2010 m. sausio 27 d. įsakymu Nr. D1-79 „Dėl Miško kirtimų taisyklių patvirtinimo“; Miško sanitarinės apsaugos  taisyklėmis, patvirtintomis Lietuvos Respublikos aplinkos ministro 2007 m. balandžio 11 d. įsakymu Nr. D1-204 „Dėl Miško sanitarinės apsaugos taisyklių patvirtinimo“ ir Miškų priešgaisrinės apsaugos taisyklėmis, patvirtintomis Lietuvos Respublikos Vyriausybės 1995 m. balandžio 7 d. nutarimu Nr. 500 „Dėl Miškų priešgaisrinės apsaugos taisyklių patvirtinimo“, bei kitais susijusiais teisės aktais. 
5.  Miškotvarkos uždaviniai – inventorizuoti miško išteklius, patikslinti miško išteklių inventorizaciją, atlikti ūkinės veiklos bei miško išteklių rodiklių analizę ir suprojektuoti ūkines priemones miško ištekliams naudoti, atkurti ir gerinti.
6. Vidinės miškotvarkos projekto sprendiniai apima miško ūkinės veiklos, miško išteklių rodiklių analizę, ūkinių priemonių miško ištekliams naudoti, atkurti, gerinti ir (ar) gamtotvarkos priemonių projektavimą. Vidinės miškotvarkos projektas turi būti parengtas, suderintas ir patvirtintas vadovaujantis taisyklėmis. Per 10 darbo dienų nuo sutarties įsigaliojimo organizuojamas miškotvarkos pasitarimas miškotvarkos darbų ypatumams aptarti, kuriame dalyvauja valstybinių miškų valdytojų atstovai, Paslaugų teikėjas, kviečiami ir kitų suinteresuotų organizacijų atstovai. 
7. Paslaugų teikėjas savarankiškai organizuojasi ir savo lėšomis apmoka išlaidas, susijusias su duomenų iš Miškų valstybės kadastro gavimu. Paslaugų teikėjas įvertina, ar faktiniai miškų rodikliai skiriasi nuo miškų inventorizacijos duomenų Miškų valstybės kadastre. Apie miškų inventorizacijos ar jos patikslinimo poreikį Paslaugų teikėjas informuoja Pirkėją raštu ar el. paštu.
8. Paslaugų teikėjas, įvertinęs Miškų valstybės kadastro duomenis ir faktinę situaciją vietovėje, nustato, ar būtina atlikti naują miškų inventorizaciją, ar pakanka patikslinti esamus inventorizacijos duomenis. Nauja miškų inventorizacija atliekama tais atvejais, kai Miškų valstybės kadastro duomenys neatitinka faktinės situacijos arba nėra pakankami vidinės miškotvarkos projektui parengti. Jeigu nustatoma, kad esami duomenys yra pakankami, atliekamas jų patikslinimas ir teikiama Valstybinei miškų tarnybai patvirtinti bei registruoti Miškų valstybės kadastre.
9. Parengus vidinės miškotvarkos projektą, Paslaugų teikėjas organizuoja valstybinių miškų vidinės miškotvarkos projekto viešą svarstymą. Paslaugų teikėjas parengia pranešimą į Vilniaus rajono savivaldybės interneto svetainę ir paskelbia vietiniuose Vilniaus rajono laikraščiuose apie valstybinių miškų vidinės miškotvarkos projektą bei galimybę su juo susipažinti (ne trumpiau kaip 10 darbo dienų), viešo svarstymo vietą ir laiką, nurodant valstybinių miškų valdytojo ir rengėjo adresus, telefonus, elektroninį paštą ir interneto svetainę.
10. Jei reikalinga, Paslaugų teikėjas turi kreiptis ir gauti išvadas dėl valstybinių miškų vidinės miškotvarkos projekto iš visų atsakingų institucijų. Išvadas teikiančios institucijos jas turi pateikti raštu per 10 darbo dienų. Per nustatytą terminą išvadų nepateikus, laikoma, kad išvadas teikiančios institucijos pritaria parengtam vidinės miškotvarkos projektui. Vidinės miškotvarkos projektas derinančiai ar išvadas teikiančiai institucijai teikiamas elektronine forma. Elektronine forma pateiktas vidinės miškotvarkos projektas turi būti pasirašytas kvalifikuotu elektroniniu parašu vadovaujantis Lietuvos Respublikos elektroninės atpažinties ir elektroninių operacijų patikimumo užtikrinimo paslaugų įstatymu.
11. Paslaugų teikėjas valstybinių miškų vidinės miškotvarkos projektą elektronine forma su viešo svarstymo išvadomis, pasiūlymais ir Taisyklių 221–223 punktuose nurodytais dokumentais (jei reikia) teikia tvirtinti ir registruoti Valstybinei miškų tarnybai. Jei Valstybinė miškų tarnyba atsisako tvirtinti miškotvarkos projektą, Paslaugų teikėjas jį nedelsiant patikslina ir teikia tvirtinti pakartotinai. 
12. Paslaugų teikėjas perduoda Pirkėjui patvirtintą vidinės miškotvarkos projektą: vieną popierinį egzempliorių, vieną elektroninę projekto versiją PDF formatu ir visus vykdant sutartį parengtus skaitmeninius duomenis (GIS sluoksnius .shp arba kitu su Pirkėju suderintu atviru GIS formatu) erdvinių duomenų failus, brėžinius, lenteles bei kitus projekto rengimui naudotus ar sukurtus duomenis redaguojamais formatais).
13. Paslaugų atlikimas skaidomas į du etapus:
13.1. I etapas – miškų inventorizacija, inventorizacijos duomenų parengimas, jų pateikimas Valstybinei miškų tarnybai, duomenų patvirtinimas ir registravimas Lietuvos Respublikos miškų valstybės kadastre – turi būti įvykdytas ne vėliau kaip per 5 mėnesius nuo Sutarties įsigaliojimo dienos. I etapas laikomas baigtu, kai inventorizacijos duomenys įregistruojami Lietuvos Respublikos miškų valstybės kadastre.
13.2. II etapas – vidinės miškotvarkos projekto parengimas, viešinimas, derinimas su kompetentingomis institucijomis, pateikimas tvirtinti Valstybinei miškų tarnybai, projekto patvirtinimas ir registravimas – vykdomas užbaigus I etapą ir turi būti baigtas taip, kad visas Sutarties vykdymo terminas neviršytų 12 (dvylikos) mėnesių nuo Sutarties įsigaliojimo dienos. 
13.3.  Rašytiniu susitarimu Sutarties vykdymo terminas gali būti pratęstas Specialiosiose sutarties sąlygose nustatyta tvarka. Pratęsus Sutarties vykdymo terminą, atitinkamai pratęsiami ir šiame punkte nustatyti Paslaugų etapų įvykdymo terminai, jeigu nesusitaria kitaip.
14. Paslaugų teikėjas į pasiūlymo kainą privalo įskaičiuoti visas išlaidas, susijusias su sutarties vykdymu, įskaitant miškų inventorizacijos duomenų įregistravimą Lietuvos Respublikos miškų valstybės kadastre, viešo svarstymo organizavimą, pranešimų paskelbimą vietinėje spaudoje, informacijos parengimą paskelbti Vilniaus rajono savivaldybės interneto svetainėje, projekto derinimą su kompetentingomis institucijomis ir visas kitas išlaidas, būtinas vidinės miškotvarkos projektui parengti, suderinti, patvirtinti, įregistruoti ir perduoti Pirkėjui.



Techninės specifikacijos priedas 

Vilniaus rajono savivaldybės valdomi miškų ūkio paskirties žemės sklypai ir miško žemė, esanti ne miškų ūkio paskirties žemės sklypuose 

	Eil. Nr.
	Seniūnija

	Žemės sklypas
	Žemės sklypo paskirtis, naudojimo būdas

	Bendras žemės sklypo plotas, ha
	Iš jo miško žemė, ha

	
	
	Unikalus numeris
	Kadastro numeris
	
	
	

	1.
	Avižienių
	4400-4603-1216
	4103/0200:2767
	Kita, visuomeninės paskirties teritorijos
	2.9314
	0.1820

	2.
	Dūkštų
	4400-5107-4790
	4124/0100:176
	Kita, bendrojo naudojimo (miestų, miestelių ir kaimų ar savivaldybių bendrojo naudojimo) teritorijos
	2.7943
	1.1564

	3.
	Juodšilių
	4400-5206-8096
	4177/0100:543
	Kita, bendrojo naudojimo (miestų, miestelių ir kaimų ar savivaldybių bendrojo naudojimo) teritorijos
	0.2377
	0.0607

	4.
	Juodšilių
	4400-4204-6586
	4177/0100:340
	Kita, bendrojo naudojimo (miestų, miestelių ir kaimų ar savivaldybių bendrojo naudojimo) teritorijos
	0.5090
	0.4417

	5.
	Juodšilių
	4400-5792-4646
	4137/200:648
	Miškų ūkio, rekreacinių miškų sklypai
	3.4293
	3.0456

	6.
	Kalvelių
	4400-6240-7101
	4190/0600:563
	Konservacinė, kultūros paveldo objektų žemės sklypai
	15.6375
	7.3853

	7.
	Kalvelių
	4400-2348-2706
	4190/0200:357
	Kita, rekreacinės teritorijos
	0.845
	0.2788

	8.
	Kalvelių
	4400-5451-0520
	4140/0500:593
	Kita, bendrojo naudojimo (miestų, miestelių ir kaimų ar savivaldybių bendrojo naudojimo) teritorijos
	0.3200
	0.3143

	9.
	Lavoriškių
	4400-2903-5445
	4144/0500:79
	Konservacinė, kultūros paveldo objektų žemės sklypai
	0.5846
	0.1700

	10.
	Maišiagalos
	4400-1825-8821
	4147/0200:614
	Kita, bendrojo naudojimo (miestų, miestelių ir kaimų ar savivaldybių bendrojo naudojimo) teritorijos
	0.6500
	0.6500

	11.
	Marijampolio
	4400-2917-0961
	4154/1900:116
	Kita, visuomeninės paskirties teritorijos 
	2.6606
	2.3963

	12.
	Nemenčinės
	4400-4457-7956
	4101/0700:199
	Kita, rekreacinės teritorijos
	0.5500
	0.2526

	13.
	Nemenčinės
	4400-5946-6166
	4172/0200:747
	Kita, rekreacinės teritorijos
	0.4844
	0.1115

	14.
	Nemenčinės miesto
	4400-2724-2730
	4160/0100:0573
	Miškų ūkio, rekreacinių miškų sklypai
	0.4669
	0.4669

	15.
	Nemenčinės miesto
	4400-2803-3201
	4160/0100:0587
	Miškų ūkio, rekreacinių miškų sklypai
	0.6415
	0.6415

	16.
	Nemenčinės miesto
	4400-2728-5072
	4160/0100:0575
	Miškų ūkio, rekreacinių miškų sklypai
	2.9386
	2.9386

	17.
	Nemenčinės miesto
	4400-2803-5229
	4160/0100:0589
	Miškų ūkio, rekreacinių miškų sklypai
	6.8542
	6.8542

	18.
	Nemenčinės miesto
	4400-2809-0186
	4160/0100:0592
	Miškų ūkio, rekreacinių miškų sklypai
	1.7984
	1.7984

	19.
	Nemenčinės miesto
	4400-2803-4853
	4160/0100:0588
	Miškų ūkio, rekreacinių miškų sklypai
	0.5417
	0.5417

	20.
	Nemenčinės miesto
	4400-2808-4168
	4160/0100:0590
	Miškų ūkio, rekreacinių miškų sklypai
	0.4902
	0.4902

	21.
	Nemenčinės miesto
	4400-2812-4685
	4160/0100:0597
	Miškų ūkio, rekreacinių miškų sklypai
	1.7737
	1.7737

	22.
	Nemenčinės miesto
	4400-2801-4228
	4160/0100:0586
	Miškų ūkio, rekreacinių miškų sklypai
	2.3818
	2.3818

	23.
	Nemenčinės miesto
	4400-2810-5468
	4160/0100:0594
	Miškų ūkio, rekreacinių miškų sklypai
	1.4768
	1.4768

	24.
	Nemenčinės miesto
	4400-2721-0894
	4160/0100:0570
	Miškų ūkio, rekreacinių miškų sklypai
	0.3346
	0.3346

	25.
	Nemenčinės miesto
	4400-2808-8190
	4160/0100:0591
	Miškų ūkio, rekreacinių miškų sklypai
	1.1194
	1.1194

	26.
	Nemenčinės miesto
	4400-2721-0502
	4160/0100:0569
	Miškų ūkio, rekreacinių miškų sklypai
	0.2438
	0.2438

	27.
	Nemenčinės miesto
	4400-2810-2210
	4160/0100:0593
	Miškų ūkio, rekreacinių miškų sklypai
	1.0153
	1.0153

	28.
	Nemenčinės miesto
	4400-2800-5272
	4160/0100:0585
	Miškų ūkio, rekreacinių miškų sklypai
	0.5887
	0.5887

	29.
	Nemenčinės miesto
	4400-2810-6410
	4160/0100:0595
	Miškų ūkio, rekreacinių miškų sklypai
	0.4706
	0.4706

	30.
	Nemenčinės miesto
	4400-2719-7496
	4160/0100:0534
	Miškų ūkio, rekreacinių miškų sklypai
	0.2298
	0.2298

	31.
	Nemenčinės miesto
	4400-2800-4042
	4160/0100:0584
	Miškų ūkio, rekreacinių miškų sklypai
	2.2761
	2.2761

	32.
	Nemenčinės miesto
	4400-2797-4358
	4160/0100:0580
	Miškų ūkio, rekreacinių miškų sklypai
	1.4388
	1.4388

	33.
	Nemenčinės miesto
	4400-2797-5911
	4160/0100:0581
	Miškų ūkio, rekreacinių miškų sklypai
	0.1700
	0.1700

	34.
	Nemenčinės miesto
	4400-2524-5132
	4160/0100:0229
	Miškų ūkio, rekreacinių miškų sklypai
	0.2839
	0.2839

	35.
	Nemenčinės miesto
	4400-2811-0034
	4160/0100:0596
	Miškų ūkio, rekreacinių miškų sklypai
	0.7381
	0.7381

	36.
	Nemenčinės miesto
	4400-2815-5139
	4160/0100:0598
	Miškų ūkio, rekreacinių miškų sklypai
	1.4726
	1.4762

	37.
	Nemenčinės miesto
	4400-2233-5815
	4160/0100:792
	Kita, visuomeninės paskirties teritorijos 
	4.8800
	0.8067

	38.
	Nemenčinės miesto
	4400-2044-5750
	4160/0100:768
	Kita, visuomeninės paskirties teritorijos 
	1.0513
	0.3347

	39.
	Nemenčinės miesto
	4400-3086-8176
	4160/0100:831
	Kita, bendrojo naudojimo (miestų, miestelių ir kaimų ar savivaldybių bendrojo naudojimo) teritorijos
	0.4532
	0.4532

	40.
	Nemenčinės miesto
	4400-6006-6388
	4160/0100:999
	Kita, rekreacinės teritorijos
	4.3864
	0.2472

	41.
	Rudaminos
	4400-2386-3503
	4177/0600:323
	Žemės ūkio, kiti žemės ūkio paskirties žemės sklypai
	3.5000 
	2.0600

	42.
	Rudaminos
	4400-2358-8040
	4177/0200:1154
	Žemės ūkio, kiti žemės ūkio paskirties žemės sklypai
	2.7000 
	0.9761

	43.
	Sudervės
	4400-2771-1297
	4184/0300:95
	Kita, rekreacinės teritorijos
	0.5500 
	0.2991

	44.
	Sužionių
	4400-1100-4387
	4114/0500:124
	Kita, rekreacinės teritorijos
	1.0000 
	0.6291

	45.
	Sužionių
	4400-5136-4248
	4187/0400:212
	Kita, bendrojo naudojimo (miestų, miestelių ir kaimų ar savivaldybių bendrojo naudojimo) teritorijos
	0.2836
	0.2811

	46.
	Paberžės
	4400-2405-7868
	4196/0400:392
	Kita, rekreacinės teritorijos
	5.0000
	1.3254

	Iš viso:
	85.1838
	53.6069



	


3 Sąlygų priedas

SUTARTIES PROJEKTAS 

Sutarties sąlygos teikiamos atskirais dokumentais (Word formatu):
1. Paslaugų sutarties bendrosios sąlygos;
1. Paslaugų sutarties specialiosios sąlygos.


4 Sąlygų priedas

Herbas arba prekių ženklas

(Tiekėjo pavadinimas)

(Juridinio asmens teisinė forma; buveinė; kontaktinė informacija; registro, kuriame kaupiami ir saugomi duomenys apie tiekėją, pavadinimas; juridinio asmens kodas; pridėtinės vertės mokesčio mokėtojo kodas, jei juridinis asmuo yra pridėtinės vertės mokesčio mokėtojas)

__________________________
(Adresatas (perkančiosios organizacijos pavadinimas))

ATITIKTIES DEKLARACIJA

___________ Nr.______
    (Data)
_____________
(Sudarymo vieta)

	Aš, ___________________________________________________________________ ,

	(Tiekėjo vadovo ar jo įgalioto asmens pareigų pavadinimas, vardas ir pavardė)

	tvirtinu, kad mano vadovaujamo (-os) (atstovaujamo (-os))_______________________________ ,

	                                                                                                         (Tiekėjo pavadinimas)

	dalyvaujančio (-ios) ______________________________________________________________

	(Perkančiosios organizacijos pavadinimas)

	atliekamame ___________________________________________________________________ ,

	(Pirkimo objekto pavadinimas, pirkimo kodas, pirkimo būdas)

	skelbtame _____________________________________________________________________,

	(Leidinio pavadinimas, kuriame paskelbtas skelbimas apie pirkimą, data ir numeris ir (arba) nuoroda į CVP IS)


kvalifikacijos duomenys yra tokie: 

	Eil. Nr.
	Kvalifikacijos reikalavimai tiekėjui
	Atitikimas minimaliems kvalifikacijos bei aplinkos apsaugos vadybos sistemos reikalavimams (pildyti atitinka/neatitinka, kur reikia, nurodyti reikšmes)

	1.
	Tiekėjas privalo pasiūlyti:
ne mažiau kaip 1 (vieną) miškotvarkos projektų rengėją valstybinių miškų vidinės miškotvarkos projektams rengti, Valstybinėje miškų tarnyboje registruotą vidinės miškotvarkos projektų rengėju ir per paskutinius 3 metus iki pasiūlymo pateikimo termino pabaigos tinkamai (patvirtintą Valstybinėje miškų tarnybos) parengusį ne mažiau kaip vieną valstybinių miškų vidinės miškotvarkos projektą.
	



Man žinoma, jeigu perkančioji organizacija nustatytų, jog aukščiau pateikti duomenys yra neteisingi, pateiktas pasiūlymas nebus nagrinėjamas ir bus atmestas.
Man taip pat žinoma, jeigu perkančioji organizacija nustatytų, jog aukščiau pateikti duomenys yra neteisingi arba pateikiami dokumentai yra suklastoti, ji gali kreiptis į teismą ir išieškoti padarytus nuostolius.


[bookmark: _4_konkurso_sąlygų_priedas][bookmark: _3_konkurso_sąlygų_priedas](Tiekėjo arba jo įgalioto asmens vardas, pavardė, pareigos, parašas)

___________________________________________________________________________________________________















[image: Paveikslėlis, kuriame yra menas

Dirbtinio intelekto sugeneruotas turinys gali būti neteisingas.]

